Skatudden

thumb
Skatudden (fi. Katajanokka) er en bydel sentralt i Helsingfors. Den danner ei halvøy som er atskilt fra bysentrum med en smal kanal.

Skatudden har gjennom store deler av byens historie vært et viktig havneområde. Store lagerbygninger dominerer; mange av dem er i seinere år tatt i bruk til andre formål. Skatuddens boligområder er bygd i jugendstil på slutten av 1800- og begynnelsen av 1900-tallet.

På Skatudden ligger Uspenskijkatedralen, bygd i 1868. Hovedkontoret til selskapene Stora Enso og Kesko og fergeterminalen for Viking Line er også lokalisert til Skatudden. Det finske utenriksdepartementet har siden 1980-tallet hatt tilhold i ombygde kaserner i området. Kasernene var i sin tid brukt av den russiske marinen.

 Referanser 

Eksterne lenker
 Kart

Kategori:Helsingfors’ bydeler